open-index/open-wikipedia-markdown huggingface dataset:
רוברט סקוברונסקי

**רוברט קשישטוף סקוברונסקי** (בשוודית: **Robert Krzysztof Skowronski**; נולד ב-28 באפריל 1980) הוא מוזיקאי, כותב שירים ומפיק תקליטים שוודי יליד פולין. הוא השתתף במלודיפסטיבלן 2025 כאחד מכותבי השיר המנצח "Bara bada bastu" בביצוע הלהקה הפינית-שוודית קאי.

## ביוגרפיה
רוברט סקוברונסקי למד באקדמיית אורדנג בלונדון, שם השלים את הכשרתו בתור מפיק מוזיקלי. סקוברונסקי היה חבר בלהקת הפופ השוודית "נקס". סקוברונסקי היה חלק ממלודיפסטיבלן 2007, בתור רקדן וזמר קולות רקע של הצמד אלין לאנטו וג'ימי יאנסון. 

בשנת 2009, סקוברונסקי וחברי להקת נקס האחרים זכו בפרס להיט השנה הבינלאומי בטקס פרסי המוזיקה של אסקה בפולין ובפרס תגלית השנה ברומניה.

סקוברונסקי השתתף במלודיפסטיבלן 2025 כאחד מכותבי השיר המנצח "Bara bada bastu" בביצוע להקת קאי.

## חיים אישיים
סקוברונסקי מתגורר בסטוקהולם.

## קישורים חיצוניים

## הערות שוליים

קטגוריה:פזמונאים שוודים
UMMC ארנה

**UMMC ארנה** (ברוסית: **УГМК-Арена**) הוא אולם הוקי קרח של מועדון ההוקי אבטומוביליסט מהעיר יקטרינבורג. זירת הקרח הייתה בבנייה מאז 2019 ונפתחה ב-10 במרץ 2025.

## היסטוריה
הבנייה החלה באתר של מגדל טלוויזיה לא גמור שנהרס. ההשלמה תוכננה לשנת 2023, בזמן לאוניברסיאדת הקיץ ביקטרינבורג וליום השנה ה-300 לעיר, אך אז נדחתה לדצמבר 2024.

בטקס הפתיחה של הזירה, שהתקיים ב-10 במרץ 2025, השתתפו סגן ראש מועצת הפדרציה של הפדרציה הרוסית ולדימיר יאקושב , שר הספורט של הפדרציה הרוסית מיכאיל דגטיארב, נשיא ליגת ההוקי הקונטיננטלית (KHL) אלכסיי מורוזוב.

הניצחון הראשון של מועדון ההוקי אבטומוביליסט בארנה UMMC הושג ב-13 במרץ 2025 במשחק מול מועדון ההוקי טורפדו מניז'ני נובגורוד.

## קישורים חיצוניים

*

## הערות שוליים

קטגוריה:יקטרינבורג: ספורט
קטגוריה:היכלי קרח ברוסיה
יום ראשון (ציור)

**יום ראשון** (בצרפתית: **Dimanche**) הוא ציור שמן על בד מאת הצייר הצרפתי פול סיניאק, שנוצר בין השנים 1888–1890. היצירה נחשבת לאחת מיצירותיו המוקדמות של סיניאק המשתייכות לזרם הנאו-אימפרסיוניסטי.

## תיאור היצירה
הציור מתאר רגע של שגרה בורגנית בבית מגורים – גבר ואישה נראים בפעילות יומיומית: האישה עומדת ומתבוננת מבעד לחלון, בעוד הגבר עומד לצד האח ומסדר את האש. קומפוזיציה זו מבקשת להעביר את אווירת הרוגע והפנאי של יום ראשון, יום המנוחה השבועי.

## ניתוח וסגנון
היצירה משקפת את עקרונות הציור הנאו-אימפרסיוניסטי, ובמיוחד את השפעתו של ז'ורז' סרה, עמיתו של סיניאק. סיניאק השתמש בטכניקות של נקודתיות (פוינטיליזם) ובצבעוניות עשירה על מנת להעצים את האור והאווירה.
למרות התיאור הביתי והשקט, יש הרואים ביצירה ביקורת חברתית חבויה. סיניאק, שהזדהה עם רעיונות אנרכיסטיים, מציג את המעמד הבורגני כנהנה מנוחות והפוגה, בעוד מעמדות נמוכים יותר ממשיכים לעמול. באותה תקופה התעניין סיניאק בפוליטיקה רדיקלית, והשקפת עולמו מצאה ביטוי עקיף גם ביצירתו האמנותית.

## הקשר היסטורי
הציור הוצג ב"סלון העצמאיים" (Salon des Indépendants) לצד יצירות נוספות של סיניאק, ביניהן הציור הידוע "Sulfur" (גופרית). הצגת היצירה במסגרת זו מחזקת את הזיקה שבין האמנות של סיניאק לבין עקרונות של חירות יצירתית והתנגדות לממסד האקדמי המסורתי.

## קישורים חיצוניים

## הערות שוליים

קטגוריה:ציורי שמן
קטגוריה:ציורי זוגות
קטגוריה:יום ראשון
קטגוריה:חתולים באמנות
קטגוריה:פול סיניאק: ציורים
קטגוריה:ציורים מהמאה ה-19
עיר בלהבות (סדרת טלוויזיה)

**עיר בלהבות** (באנגלית: **City on Fire**), היא סדרת טלוויזיה אמריקאית שנוצרה על ידי ג'וש שוורץ וסטפני סאבאג', המבוססת על הרומן בעל אותו השם  מאת גארת' ריסק האלברג. הסדרה שודרה באפל TV פלוס בקיץ 2023. באוגוסט 2023, הוכרז שהסדרה בוטלה לאחר עונה אחת.

## עלילה
לאחר שסמנתה יונג נורתה בסנטרל פארק, ניו יורק ב-4 ביולי 2003, החקירה על הירי שלה חושפת את הקשר בין סדרה של שריפות מסתוריות ברחבי העיר, סצנת המוזיקה במרכז העיר, ומשפחת נדל"ן עשירה בצפון העיר ששומרת סודות רבים.

## צוות השחקנים והדמויות
* ויאט אולף – **צ'רלי**
* צ'ייס סוי וונדרס – **סמנתה יונג**
* ג'מימה קירק – **רייגן המילטון סוויני**
* ניקו טורטורלה – **וויליאם המילטון סוויני**
* אשלי צוקרמן – **קית**'
* אקסבייר קלייד – **מרסר**
* מקס מילנר – **ניקי כאוס**
* אלכסנדרה דוק – נערת הביוב
* אומיד אבטאהי – **עלי פארסה**, בלש
* קתלין מונרו – **פי ג'יי מקפאדן**, בלשית
* ג'ון קמרון מיטשל – **אמורי גולד**
* מייקל טאו – **ג'ו יונג**
* אלכסנדר פיניירו – **סול**
* אמל חליל – **שרי פרסה**
* בת' מאלון – **פלישיה גולד**
* שוני סמית' – **רמונה**
* ג'וף פירסון – **ביל האב**

## הפקה
### פיתוח
ב-30 ביוני 2021, ג'וש שוורץ וסטפני סאבאג' כתבו סדרת טלוויזיה בת 8 פרקים לעיבוד הרומן "עיר בלהבות" של גארת' ריסק האלברג. הסדרה שודרה מ-12 במאי עד 16 ביוני 2023 באפל TV פלוס. ב-3 באוגוסט 2023, אפל TV פלוס ביטלה את הסדרה לאחר עונה אחת.

### ליהוק
ב-29 באוקטובר 2021 לוהק ויאט אולף לתפקיד ראשי. ב-19 בינואר 2022, צ'ייס סוי וונדרס הצטרף לקאסט.

### צילומים
הצילומים לסדרה החלו באפריל 2022 תחת השם הזמני "Brass Tactics".

## סקירת הסדרה

## קישורים חיצוניים

## הערות שוליים

קטגוריה:תוכניות טלוויזיה שמתרחשות בניו יורק
קטגוריה:אפל TV פלוס: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2023
קלאודי

**קארל ויליאם דידריק שנברג** (בשוודית: **Carl William Didrik Schenberg**; נולד ב-22 בספטמבר 1999), הידוע בשם הבמה **קלאודי**, הוא זמר שוודי.

## ביוגרפיה
קלאודי נולד וגדל בשוודיה. הוא החל את דרכו בעולם המוזיקה כבר בגיל 9, כאשר היה פעיל במקהלה כנסייתית. הוא שר בקונצרטים של חג המולד, והופיע במפגשי נוער שהתקיימו בימי שישי. בצעירותו למד קלאודי לנגן על גיטרה ופסנתר, וסגנונו המוזיקלי מתמקד בעיקר בפופ. הוא ציין כי באזי ובון איבר היוו עבורו השראה.

ב-1 בדצמבר אישר תאגיד השידור השוודי כי קלאודיעתיד להשתתף ב"מלודיפסטיבלן" השנתי, הקדם השוודי לאירוויזיון 2024, עם השיר "För dig". הוא התחרה במקצה השלישי, שנערך ב-17 בפברואר 2024 בווקשה. בסיום סבב ההצבעה השני דורג במקום השני, והעפיל לשלב גלגל ההצלה, שנערך ב-2 במרץ.< בהתאם להצבעת הקהל דורג טינגוואל במקום התשיעי, ולא העפיל לשלב הגמר.

## קישורים חיצוניים

## הערות שוליים

קטגוריה:זמרים שוודים
קטגוריה:משתתפי מלודיפסטיבלן 2024
קטגוריה:שוודים שנולדו ב-1999
חדר מצב (תוכנית טלוויזיה אמריקאית)

**חדר המצב עם וולף בליצר ופמלה בראון** (באנגלית: **The Situation Room with Wolf Blitzer and Pamela Brown** תרגום חופשי: "חדר המצב") היא תוכנית חדשות אמריקאית המשודרת בערוץ CNN, המתמקדת בסיקור מעמיק של כותרות חדשותיות מרכזיות מהעולם ומארצות הברית.

התוכנית שודרה לראשונה ב־8 באוגוסט 2005, ומאז ועד היום משמש העיתונאי וולף בליצר כמגיש הראשי. במרץ 2025 הצטרפה אליו לראשונה מגישה שותפה – פמלה בראון.

עד לשנת 2025 שודרה התוכנית בעיקר בשעות הערב בימי חול, ולעיתים גם בסופי שבוע בעת אירועים חדשותיים גדולים. בין השנים 2008 ל־2013 שודרה גם מהדורת סיכום שבועית בימי שבת.

בינואר 2021 הודיעה CNN כי התוכנית תקוצר משעתיים לשעה אחת בלבד, ותשודר בשעה 18:00 (שעון החוף המזרחי של ארצות הברית), כאשר התוכנית "The Lead with Jake Tapper" תורחב ותתפוס את השעה הראשונה.

ב־23 בינואר 2025 הוכרז כי פמלה בראון תצטרף לתוכנית כמגישה שותפה, וכי היא תעבור למשבצת בוקר חדשה, בין השעות 10:00 ל־12:00. שינוי זה נכנס לתוקף ב־3 במרץ 2025, כחלק מרפורמה רחבה בלוח השידורים היומי של CNN, והביא להחלפת שידורים קודמים של תוכנית "CNN Newsroom" שהוגשה בידי ג'ים אקוסטה ובראון עצמה.

עד לשנת 2025 שודרה התוכנית בעיקר בשעות הערב בימי חול, ולעיתים גם בסופי שבוע בעת אירועים חדשותיים גדולים. בין השנים 2008 ל־2013 שודרה גם מהדורת סיכום שבועית בימי שבת. במרץ 2025 עברה התוכנית לשעת שידור חדשה בשעות הבוקר, וצוות ההנחיה הורחב לראשונה לכלול שני מגישים קבועים.

## קישורים חיצוניים

## הערות שוליים

קטגוריה:CNN
ממשלת מוסטפא

**ממשלת מוחמד מוסטפא** היא ממשלת הרשות הפלסטינית ה-19 בראשות מוחמד מוסטפא, שעליו הוטל להקים את הממשלה לאחר התפטרותה של ממשלתו של מוחמד שתייה ב-26 בפברואר 2024. הממשלה הושבעה ב-31 במרץ 2024 על ידי נשיא הרשות הפלסטינית מחמוד עבאס.

## רקע
הממשלה החדשה הוקמה לאחר שראש ממשלת הרשות מוחמד אשתייה התפטר בתחילת מרץ 2024 בעקבות לחץ בינלאומי, בעיקר מצד ארצות הברית, שדרש מאבו מאזן לבצע רפורמות מרחיקות לכת ברשות, כדי שתשקם את הפופולריות שלה בקרב הציבור הפלסטיני ושתקים שלטון ברצועת עזה לאחר תום מלחמת חרבות ברזל. הממשלה הוגדרה כממשלת טכנוקרטים, ורק אחדים מבין חבריה הן דמויות מוכרות בעלות עבר פוליטי.

## חברי הממשלה

## קישורים חיצוניים

## הערות שוליים

קטגוריה:ממשלות הרשות הפלסטינית
קטגוריה:2024 בפוליטיקה
קטגוריה:2024 באסיה
לסה סטפנז

**לאסה סטפנז** (בשוודית: **Lasse Stefanz**) היא להקת דאנס שוודית, שהוקמה בשנת 1967 על ידי הנס זיגפרידסון, לארס זיגפרידסון ואול יונסון. הלהקה צברה פופולריות רבה במהלך שנות ה-80 של המאה ה-20, בעיקר לאחר הוצאת האלבום *Oh Julie*. בשנת 1987 זכתה לסה סטפנז בפרס הגראמי השוודי עבור "להקת הדאנס הטובה ביותר".

ב-1 בדצמבר אישר תאגיד השידור השוודי כי לסה סטפנז עתידה להשתתף ב"מלודיפסטיבלן" השנתי, הקדם השוודי לאירוויזיון 2024, עם השיר "En sång om sommaren". היא התחרתה במקצה הרביעי, שנערך ב-24 בפברואר 2024 באסקילסטונה.. בסיום סבב ההצבעה השני דורגה במקום החמישי והאחרון, והודחה מהתחרות.

## קישורים חיצוניים
* 

## הערות שוליים

קטגוריה:להקות שוודיות
קטגוריה:משתתפי מלודיפסטיבלן 2024
קטגוריה:להקות שהוקמו בשנת 1967
ליה לרסון

**אוליביה הלנה יוליה לרסון קיינד** (בשוודית: **Olivia Helena Julia Larsson Kind**; נולדה ב-14 בפברואר 2001), הידועה בשם הבמה **ליה לרסון**, היא זמרת ואושיית רשת שוודית.

## ביוגרפיה
לרסון למדה בבית ספר לריקוד מאז ילדותה. בהמשך השתתפה במופעים שונים ב-*Tomteland*, בעיקר במהלך חודשי החורף. במסגרת זו, לקחה חלק בתחרויות ריקוד ב-*M&M*, ואף זכתה באליפות שוודיה לריקוד בסגנון פופ ושימשה כמורה בתחום. במהלך מגפת הקורונה גברה פעילותה ברשתות החברתיות.

כאמנית, הפכה למוקד התעניינות רב עם הוצאת סינגל הבכורה שלה, "Va Sa ’Ru (Russin På Russin Av)", שדורג במקום הראשון ברשימת השירים הוויראליים של שוודיה בספוטיפיי והיה לשיר חג המולד השוודי החדש המושמע ביותר בשנת 2022. לאחר מכן הוציאה להיטים נוספים, בהם "Fara ner på byn", "Edelweiss (EPA Remix)", ו-"Banka banka", שהגיעו למקומות גבוהים במצעדי המוזיקה. בשנת 2023 הופיעה בתוכנית *Allsång på Skansen* לצד להקת לסה סטפנז.

ב-1 בדצמבר אישר תאגיד השידור השוודי כי לרסון עתידה להשתתף ב"מלודיפסטיבלן" השנתי, הקדם השוודי לאירוויזיון 2024, עם השיר "". היא התחרתה במקצה הרביעי, שנערך ב-24 בפברואר 2024 באסקילסטונה. בסיום סבב ההצבעה השני דורגה במקום הרביעי, והודחה מהתחרות.

## קישורים חיצוניים

## הערות שוליים

קטגוריה:זמרות שוודיות
קטגוריה:רקדניות
קטגוריה:שוודיות שנולדו ב-2001
ממשלת ערפאת השלישית

**ממשלת ערפאת השלישית** הייתה ממשלת הרשות הפלסטינית השלישית בראשות נשיא הרשות הפלסטינית יאסר ערפאת. היא התקיימה מ-9 באוגוסט 1998 עד 13 ביוני 2002.

## הקמת ממשלה
הממשלה השלישית של ערפאת כללה 30 משרדים.

בממשלה השלישית של ערפאת לא מונו שרים למשרד החינוך, משרד הנוער והספורט, או למשרד לענייני דת. שלושה משרדים חדשים הוקמו: המשרד לאיכות הסביבה, המשרד לענייני אסירים והמשרד לעניינים פרלמנטריים.

## הערות שוליים

קטגוריה:ממשלות הרשות הפלסטינית
30 km/h

"****" (בתרגום חופשי לעברית: "**30 קמ"ש**") הוא סינגל שהוקלט על ידי הזמרת השוודית ליה לרסון. הוא יצא לאור ב-24 בפברואר 2024 בהוצאת חברת התקליטים אמפריאל רקורדס, כסינגל שלא מתוך אלבום אולפן.

השיר הגיע למקום השני במצעד הסינגלים השוודי, "סוורייטופליסטן".

## רקע וכתיבה
השיר נכתב על ידי המבצעת עם אקסל שילסטרום, נציג  באירוויזיון 2020, ג'ימי ינסון, מאי סדרהולם ות'ומאס ג'יסון. בסמוך לצאתו עלה השיר לרשת הזרמת המדיה ספוטיפיי, שם הצליח לצבור ה-11.4 מיליון השמעות.

ב-1 בדצמבר אישר תאגיד השידור השוודי כי לרסון עתידה להשתתף ב"מלודיפסטיבלן" השנתי, הקדם השוודי לאירוויזיון 2024, עם השיר "". היא התחרתה במקצה הרביעי, שנערך ב-24 בפברואר 2024 באסקילסטונה. בסיום סבב ההצבעה השני דורגה במקום הרביעי, והודחה מהתחרות.

## וידאו קליפ
לשיר לא פורסם וידאו קליפ רשמי אך ב-10 בפברואר 2024 הועלה לערוץ היוטיוב של לרסון קטע אודיו רשמי שלו. נכון למרץ 2025 עומד מונה הצפיות של הקליפ על כ-546 אלף צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מלודיפסטיבלן 2024
קטגוריה:שירים בשוודית
שירים שהוקלטו על ידי כוורת

זוהי רשימה הכוללת שירים שהקליטה והוציאה לאור להקת הרוק הישראלי '''כוורת''' בין השנים 1973 ל-2024. בנוסף, כוללת רשימה זו גרסאות כיסוי, מערכונים, קטעי ספוקן וורד, גרסאות דמו וגרסאות מתורגמות של שירי הלהקה.

## שירים
שמות השירים מוצגים בכתיב המקורי (מלא או חסר) כפי שהופיעו לראשונה.

## שירים מתורגמים

## גרסאות דמו

## מערכונים

## שירים גנוזים

## הערות שוליים

*
כוורת
טאליה ברוקס

**טאליה ברוקס** (באנגלית: **Taliyah Brooks**; נולדה ב-8 בפברואר 1995) היא אתלטית אמריקאית, זוכת מדליית ארד באליפות העולם (טוקיו 2025) בקרב שבע ומדליית ארד באליפות עולם באולם (נאנג'ינג 2025) בקרב חמש.

## ביוגרפיה
### 2016
#### אלופת אמריקה הצפונית, אמריקה המרכזית והקריביים עד גיל 23 בקרב שבע
באליפות אמריקה הצפונית, אמריקה המרכזית והקריביים עד גיל 23 שנערכה בסן סלוודור שבאל סלוודור ביולי זכתה במדליית זהב בקרב שבע בתוצאה של 5,609 נקודות.

### 2023
בתחרות שנערכה בחודש באיטליה במאי קבעה שיא אישי חדש בקרב שבע של 6,330 נקודות.

באליפות ארצות הברית שנערכה ביוג'ין שבאורגון ביוני סיימה במקום שני בקרב שבע, אחרי אנה הול.

היא נבחרה לייצג את ארצות הברית באליפות העולם שנערכה בבודפשט שבהונגריה באוגוסט, שם פרשה לאחר המקצוע החמישי בקרב שבע.

### 2024
במבחנים האולימפיים האמריקאיים שנערכו ביוג'ין ביוני סיימה במקום שלישי וקבעה שיא אישי חדש של 6,408 נקודות בקרב שבע.

באולימפיאדת פריז שנערכה באוגוסט סיימה במקום 11 בקרב שבע בתוצאה של 6,258 נקודות.

### 2025
#### מדליית ארד באליפות עולם בקרב חמש
באליפות העולם באולם שנערכה בנאנג'ינג שברפובליקה העממית של סין במרץ זכתה במדליית ארד בקרב חמש בשיא אישי חדש של 4,669 נקודות, אחרי סאגה ואנינן מפינלנד (4,821 נקודות) וקייט או'קונור מאירלנד (4,742 נקודות).

## שיאים אישיים
### אצטדיון
* ריצת 100 מטר משוכות: 12.61 שניות (2021)
* קפיצה לגובה: 1.84 מטר (2021)
* הדיפת כדור ברזל: 14.57 מטר (2025)
* ריצת 200 מטר: 23.45 שניות (2021)
* קפיצה לרוחק: 6.79 מטר (2025)
* הטלת כידון: 43.37 מטר (2025)
* ריצת 800 מטר: 2:13.22 דקות (2025)
* קרב שבע: 6,581 נקודות (2025)

#### אולם
* ריצת 60 מטר משוכות: 7.97 שניות (2024)
* קפיצה לגובה: 1.84 מטר (2017)
* הדיפת כדור ברזל: 14.39 מטר (2025)
* קפיצה לרוחק: 6.58 מטר (2024)
* ריצת 800 מטר: 2:13.22 דקות (2025)
* קרב חמש: 4,669 נקודות (2025)

## קישורים חיצוניים

## הערות שוליים

קטגוריה:אתלטיות אמריקאיות
קטגוריה:מתחרות בקרב שבע
קטגוריה:אתלטיות באולימפיאדת פריז (2024)
קטגוריה:אמריקאיות שנולדו ב-1995
סארה זעפראני

**סארה זעפראני זנזרי** (בערבית: **سارة زعفراني زنزري**; נולדה ב-26 בינואר 1963) היא פוליטיקאית ומהנדסת תוניסאית המכהנת כראש ממשלת תוניסיה החל מ-21 במרץ 2025.

## קריירה פוליטית
החל מ-2021 ועד 21 במרץ 2025 כיהנה זעפראני כשרת הציוד והשיכון בממשלת תוניסיה.

ב-21 במרץ 2025 מונתה על-ידי נשיא תוניסיה קייס סעיד לראש ממשלת תוניסיה, לאור מצבה הכלכלי החמור של המדינה.

## קישורים חיצוניים

## הערות שוליים

קטגוריה:ילידות 1963
קטגוריה:ראשי ממשלת תוניסיה
קטגוריה:נשים בראשות ממשלה
קטגוריה:תוניסאים שנולדו במאה ה-20
הלן גורלי

**הלן גורלי** (באנגלית: **Helen Gourlay Cawley**, נולדה ב-23 בדצמבר 1946) היא טניסאית עבר אוסטרלית. היא דורגה במקום הראשון בעולם. היא זכתה ב-5 תוארי גראנד סלאם, מהם 4 בזוגות נשים ופעם בודד בזוגות מעורבים.

## ביוגרפיה
הלן גורלי נולדה בשנת 1946 בלונסטון שבטסמניה. בינואר 1977 היא התחתנה עם לאון קולי (בהמשך התגרשה).

באליפות צרפת הפתוחה 1971 היא הפסידה בגמר לאיבון גולגונג. באליפות אוסטרליה הפתוחה 1977 (דצמבר) היא הפסידה לה בגמר בפעם נוספת.

הצלחות גדולות של הלן גורלי היו בתחרויות זוגות נשים. באליפות צרפת הפתוחה 1971 היא הפסידה בגמר (שיחקה לצד קרי האריס). באליפות אוסטרליה הפתוחה 1972 הן ניצחו. באליפות וימבלדון 1974 היא שיחה לצד קארן קרנצקה והן הפסידו בגמר. באליפות אוסטרליה הפתוחה 1976 היא ניצחה לצד איבון גולגונג. הלן גורלי ניצחה גם באליפות אוסטרליה הפתוחה 1977 (ינואר), אליפות אוסטרליה הפתוחה 1977 (דצמבר) ואליפות וימבלדון 1977.

הלן גורלי שיחקה גם בתחרויות זוגות מעורבים אך לא הצלחה לעלות מעל לחצי הגמר בתחרויות גראנד סלאם.

הלן גורלי הייתה החברה בנבחרת גביע בילי ג'ין קינג של אוסטרליה.

הלן גורלי פרשה בשנת 1978.

בשנים 1981–1986 היא הייתה מאמנת טניס.

## קישורים חיצוניים

קטגוריה:טניסאיות אוסטרליות
קטגוריה:מאמני טניס
קטגוריה:טניסאיות זוכות אליפות אוסטרליה הפתוחה
קטגוריה:טניסאיות זוכות אליפות וימבלדון
קטגוריה:ילידות 1946
קטגוריה:אוסטרלים שנולדו ב-1946
אליפות אוסטרליה הפתוחה 1972

**[[אליפות אוסטרליה הפתוחה]] 1972** הייתה תחרות טניס שנערכה על מגרשי דשא מועדון טניס קויונג במלבורן. התחרויות התחילו ב-26 בדצמבר 1971 והסתיימו ב-3 בינואר 1972.

אליפות 1972 היא המהדורה ה-60 של אליפות אוסטרליה הפתוחה וטורניר הגראנד סלאם הראשון של השנה. הטורניר אורגן על ידי "טניס אוסטרליה". הוא נוהל על ידי הפדרציה הבין-לאומית לטניס (ITF) ונכלל בסבב ה-ATP וסבב ה-WTA תחת קטגוריית גראנד סלאם.

קן רוזוול זכה ב-2 תחרויות (תחרויות זוגות מעורבים לא נערכו). במהלך התחרות הוא זכה בתואר גרנאד סלאם מס' 17 ואחרון.

## התחרות
### תחרות הגברים
[שמאל|ממוזער|[קן רוזוול, מנצח התחרות]]
בתחרות זו השתתפו 50 טניסאים שחולקו ל-4 בתים. לקראת התחרות המשתתפים החזקים דורגו כדלקמן:

# ג'ון ניוקומב (), הודח ברבע הגמר
# **[[קן רוזוול]] (), מנצח תחרות 1953, 1955, ו-1971 ניצח בתחרות
# ג'ון אלכסנדר (), הודח בסיבוב השלישי
# אלכס מטרוולי (), הודח בחצי הגמר
# [[אוון דוידסון]] (), הודח בסיבוב השני
# [[טוני רוץ']] (), פרש
# קולין דיבלי (), הודח בסיבוב השלישי
# [[מלקולם אנדרסון]] (), הפסיד במשחק הגמר
# דיק קרילי (), הודח ברבע הגמר
# אלן סטון (), הודח בחצי הגמר
# ג'ון קופר (), הודח ברבע הגמר
# ג'ף מסטרס (), הודח בסיבוב השני

מנצח תחרות 1971 [[קן רוזוול]] (אוסטרליה) שיחק במשחק הגמר נגד [[מלקולם אנדרסון]] האוסטרלי וניצח ב-3 מערכות.



===תחרות הנשים===
בתחרות הנשים השתתפו 32 טניסאיות שחולקו ל-2 בתים. כמו בתחרות הגברים, הטניסאיות החזקות זכו לדירוג:

# [[איבון גולגונג]] (), הפסידה במשחק הגמר
# **וירג'יניה וייד (), ניצחה בתחרות
# גייל שנפרה (), הודחה ברבע הגמר
# הלן גורלי (), הודחה בחצי הגמר
# אולגה מורוזובה (), הודחה ברבע הגמר
# קרי האריס (), הודחה בחצי הגמר
# קארן קרנצקה (), הודחה בסיבוב השני
# ברברה הוקרופט (), הודחה ברבע הגמר

מנצחת תחרות 1971 מרגרט קורט (אוסטרליה) לא השתתפה. וירג'יניה וייד (הממלכה המאוחדת) נפגשה במשחק הגמר עם איבון גולגונג (אוסטרליה) וניצחה ב-2 מערכות.

### תחרות זוגות גברים
בתחרות השתתפו 23 זוגות. להלן הזוגות שקיבלו דירוג:

#ג'ון ניוקומב /טוני רוץ' (), מנצחי תחרות 1971, הודחו בחצי הגמר
# **[[קן רוזוול]]/[[אוון דוידסון]] (), ניצחו בתחרות
# ג'ון אלכסנדר/[[מלקולם אנדרסון]], (), הודחו בסיבוב השני
# ג'ון קופר/קולין דיבלי, (), הודחו ברבע הגמר
# דיק קרילי/אלן סטון, (), הודחו בחצי הגמר
# ביל לויד/בוב ריינברגר, (), הודחו בסיבוב השני
# [[ניל פרייזר]] ()/אלכס מטרוולי (), הודחו בסיבוב השני
# סיד בול/ג'ון ברטלט, (), הודחו ברבע הגמר

מנצחי תחרות 1971 [[ג'ון ניוקומב]]/[[טוני רוץ']] (אוסטרליה) הודחו בחצי הגמר. [[קן רוזוול]]/[[אוון דוידסון]] (אוסטרליה) נפגשו במשחק הגמר עם הזוג הלא מדורג רוד קייס/ג'ף מסטרס (אוסטרליה) וניצחו ב-3 מערכות.

===תחרות זוגות נשים===
בתחרות השתתפו 12 זוגות. להלן זוגות שזכו בדירוג:

# [[איבון גולגונג]] ()/[[וירג'יניה וייד]] (), הודחו בחצי הגמר
# גייל שנפרה ()/אולגה מורוזובה (), הודחו בחצי הגמר
# **הלן גורלי/קרי האריס (), ניצחו בתחרות
# פטרישה קולמן/קארן קרנצקה (), הפסידו במשחק הגמר

מזוג מנצחות תחרות 1971 מרגרט קורט/איבון גולגונג (אוסטרליה) רק איבון גולגונג השתתפה בתחרות. במשחק הגמר הלן גורלי/קרי האריס (אוסטרליה) נפגשו עם פטרישה קולמן/קארן קרנצקה (אוסטרליה) וניצחו ב-2 מערכות.

### תחרות זוגות מעורבים
התחרות לא התקיימה.

## קישורים חיצוניים
* האתר הרשמי של אליפות צרפת הפתוחה
* תחרות הנשים וזוגות נשים
* תחרות הגברים, זוגות גברים וזוגות מעורבים

אוסטרליה
קטגוריה:אליפות אוסטרליה הפתוחה
יורם מישר

**יורם מישר** (נולד ב-29 במאי 1944) הוא כלכלן ישראלי, פרופסור אמריטוס באוניברסיטה העברית בירושלים.

## קורות חיים
מישר למד באוניברסיטה העברית מתמטיקה וסטטיסטיקה לתואר ראשון.
את התואר השלישי בכלכלה עשה במכון הטכנולוגי של מסצ'וסטס בארצות הברית.

בשנת 1973 הצטרף לחוג לכלכלה באוניברסיטה העברית בירושלים. מחקריו עוסקים בתחומים שונים ומגוונים בכלכלה ציבורית, רעיון השוויון, אי ודאות, כלכלת העולם העתיק, מקרא והיסטוריה כלכלית. בשל הישגיו האקדמיים מונה לפרופסור מן המניין. עם פרישתו מהעבודה מונה לפרופסור אמריטוס.

במהלך השנים כיהן באוניברסיטה העברית במגוון תפקידים, כראש המחלקה לכלכלה, כמנהל מכון פאלק למחקר כלכלי בישראל. כמו כן החזיק בקתדרה לכלכלה על שם ג'ון אלפרד ויינברג.

מישר היה פרופסור אורח באוניברסיטת מישיגן, אוניברסיטת ויסקונסין, אוניברסיטת נורת'ווסטרן ואוניברסיטת סטנפורד בארצות הברית.

מישר הנחה סטודנטים לתואר שלישי, ביניהם ישי מעוז ועומר מואב.

## ספריו
* יורם מישר, **המקרו-כלכלה של ישראל**, פרדס הוצאה לאור, 2019
* יורם מישר, **בדמותו - רעיון השוויון מעזרא עד ניטשה**, הוצאת כרמל 2007

## חיים אישיים
פרופסור מישר מתגורר בשכונת רמות שבירושלים. היה נשוי לעורכת הדין אילנה מישר עד לפטירתה ב-2021. לזוג נולדו ארבעה בנים.

בנו בכורו דן טבע בים, ולזכרו הקים את קרן "דן מישר". הקרן יזמה את כתב העת "היֹה היָה" בתמיכת המכון להיסטוריה באוניברסיטה העברית.

## קישורים חיצוניים
* יורם מישר, באתר הספרייה הלאומית.
* הסופר יורם מישר, באתר סימניה
* פרשת השבוע - חברה וצדק חברתי, פרשת ויגש / פרופ׳ יורם מישר, מכון ון ליר בירושלים

## הערות שוליים

קטגוריה:כלכלנים ישראלים
קטגוריה:בוגרי האוניברסיטה העברית בירושלים
קטגוריה:סגל האוניברסיטה העברית בירושלים: כלכלה
קטגוריה:ירושלים: אישים
קטגוריה:רמות אלון: אישים
קטגוריה:ישראלים שנולדו ב-1944
לאובן (מחוז)

**לאובן** (בגרמנית: **Leoben**) הוא מחוז במרכז מדינת שטיריה שבאוסטריה.

במחוז 17 ערים ועיירות:

## קישורים חיצוניים
* 

קטגוריה:שטיריה: מחוזות
SpaceX Crew-10

**SpaceX Crew-10** (ידועה גם בשם **USCV-10**) היא המשימה המבצעית העשירית במסגרת התוכנית המאוישת המסחרית של נאס"א והטיסה המאוישת ה-16 במספר של חללית קרו דרגון אנדורנס של SpaceX. המשימה נשאה ארבעה אנשי צוות אל תחנת החלל הבין-לאומית. החללית שוגרה ב-14 במרץ 2025 בשעה 23:03:48 UTC מכן שיגור 39A שבמרכז החלל קנדי.

## צוות

### צוות גיבוי

## משימה

המשימה המבצעית העשירית של SpaceX במסגרת התוכנית המאוישת המסחרית של נאס"א הייתה מתוכננת במקור לשיגור בפברואר 2025. המשימה תוכננה להיות טיסת הבכורה של Crew Dragon C213, החללית החמישית והאחרונה בסדרה. עם זאת, השיגור נדחה בחודש למרץ 2025 כדי לאפשר ל-SpaceX ולנאס"א להשלים את הבדיקות והאינטגרציה של החללית החדשה. בעקבות הערכה ש-C213 לא תהיה מוכנה עד סוף אפריל, הוחלט להחליף אותה בקרו דרגון אנדורנס, מה שאפשר להקדים את השיגור לתחילת מרץ.

ניסיון השיגור ב-12 במרץ 2025 בוטל כ-44 דקות לפני ההמראה המתוכננת, בשל כיס אוויר חשוד במערכת ההידראולית של אחת התפסניות ב-Strongback , שאחראית על ייצוב השלב השני של הפלקון 9 לפני השיגור.

ב-16 במרץ חללית התחברה לתחנת החלל הבין-לאומית, מודול הרמוני. צוות עבר לתחנת החלל, הצטרף למשלחת שכבר הייתה בה והחל בביצוע משימות מתוכננות.

ב-8 באוגוסט חללית התנתקה מתחנת החלל וב-9 באוגוסט נחתה בהצלחה בהאוקיינוס השקט באזור סן דייגו.

## גלריה

קובץ:Crew-10_Astronaut_Walkout.jpg|אסטרונאוטים של SpaceX Crew-10 יוצאים מבניין O&C
קובץ:NASA’s_SpaceX_Crew-10_Launch_(NHQ202503140021).jpg|האנדורנס משוגרת מ־LC-39A
קובץ:Iss072e746386-cropped.jpg|האנדורנס מתקרבת לתחנת החלל הבן-לאומית


## קישורים חיצוניים
* 

* המשימה באתר נאס"א
* תיאור המשימה

## הערות שוליים

קטגוריה:דרגון 2
קטגוריה:2025 בארצות הברית
ג'וליאנה איידן מרטינז

**ג'וליאנה איידן מרטינז** (באנגלית: **Juliana Aidén Martinez**; נולדה ב-25 באפריל 1990) היא שחקנית אמריקאית. היא ידועה בעיקר בזכות תפקידה כקייט סילבה בסדרת הטלוויזיה "חוק וסדר: מדור מיוחד".

## ראשית חייה
מרטינז נולדה וגדלה במיאמי, פלורידה שבארצות הברית. היא למדה באוניברסיטת ייל וסיימה את בית הספר לדרמה של דוד גפן באוניברסיטת ייל בשנת 2020.

## קריירה
מרטינז החלה את קריירת המשחק שלה בהופעות אורח בסדרות טלוויזיה שונות, כגון: "המסתורין של לורה", "הבן האובד" ו"הרשימה השחורה". היא גם הופיעה בסרטים "בור זפת" (2015) ו"גבול" (2022).

בשנת 2024, מרטינז כיכבה במיני-סדרה של נטפליקס "גריסלדה" בתפקיד הסוכנת ג'ון הוקינס. על תפקיד זה קיבלה מועמדות לפרס אימג'ן לשחקנית המשנה הטובה ביותר בטלוויזיה. בהמשך השנה, מרטינז כיכבה בתפקיד אורח בפרק של סדר הטלוויזיה "מוקד 911" של ABC. בנוסף, היא לוהקה לתפקיד קבוע בסדרה "חוק וסדר: מדור מיוחד" בתור הבלשית הצעירה קייט סילבה, היא הצטרפה לסדרה בעונה ה-26.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-1990
קטגוריה:אמריקאים שנולדו ב-1990
Hallucination

**Hallucination** היא מילה באנגלית שפירושה **[[הזיה|הֲזָיָה]]** (חזיון שווא, מצב שבו אדם חווה חוויה שאינה מציאותית).
בואינג F-47

**בואינג F-47** (באנגלית: **Boeing F-47**) הוא מטוס קרב חמקן עתידי בפיתוח מהדור השישי אשר זכה במכרז תוכנית ה-NGAD של חיל האוויר של ארצות הברית ועתיד להחליף את ה-F-22 ראפטור. הוא בעיקרו מטוס עליונות אווירית אך מצויד לביצוע משימות נוספות, כמו תקיפות קרקע, לוחמה אלקטרונית ומשימות ריגול. בואינג היא הקבלן הראשי ואחראית לרוב מבנה גוף המטוס, מערכות הנשק והמערכות האוויוניות. גרסה ניסיונית של המטוס טסה לראשונה בשנת 2019.

חיל האוויר האמריקני מחשיב את המטוס כמרכיב חשוב בכוח ההרתעה של ארצות הברית וטוען שאף מטוס קרב קיים או מתוכנן לא יכול להתחרות עימו. 

ההכרזה הראשונה על הפרויקט בוצעה במאי 2021 כאשר ראש מטה חיל האוויר של ארצות הברית, הגנרל צ'ארלס בראון הכריז שמטוס ה-NGAD יחליף את ה-F-22 ראפטור הישן יותר וכי זה צפוי לקרות בשנות ה-30 של המאה ה-21. 

במרץ 2025 חתמה חברת בואינג על הסכם פיתוח המטוס, ושם המטוס נחשף על ידי נשיא ארצות הברית דונלד טראמפ.

בספטמבר 2025, אמר ראש מטה חיל האוויר של ארצות הברית דייוויד אולווין כי הטיסה הראשונה צפויה להתבצע בשנת 2028, וכי ייצור ה-F-47 הראשון החל.

## ראו גם

* מיג-41
* פרויקט F/A-XX

## קישורים חיצוניים

## הערות שוליים

קטגוריה:כלי טיס חמקניים
קטגוריה:כלי טיס אמריקאיים
הילה רימר

**הילה רימר** (נולדה ב-7 ביוני 1971) היא פרופסור חבר בפקולטה לניהול באוניברסיטת בן-גוריון בנגב ויועצת לנשיא האוניברסיטה להוגנות מגדרית (2019–2021).

## ביוגרפיה
רימר נולדה בבאר שבע, הילדה השלישית במשפחת סנדרוסי, אחות לארז, אמיר ואורלי. היא גדלה בילדותה בבאר שבע ובהמשך בעומר. אמא שלה, נגה, אחות חדר מיון בבית חולים סורוקה, נפטרה מסרטן כשהייתה בת 12 (1945–1983) ואבא שלה, אשר, היה פקיד בכיר (1937–2017). בוגרת תיכון אשל הנשיא במגמת פיזיקה מתמטיקה. בצבא הייתה עתודאית וסיימה תואר ראשון בהנדסה כימית (1993) ובהמשך תואר שני (1999) בהנדסת תעשייה וניהול באוניברסיטת בן-גוריון בנגב. בשנים 1999–2001 עבדה כמנהלת מחקרי שוק ומודיעין עסקי בנטפים.

בשנת 2005 סיימה דוקטורט במנהל עסקים באוניברסיטת אילינוי באורבנה-שמפיין, בארצות הברית. בשנת 2015 הועלתה לדרגת מרצה בכירה. בשנים 2016–2017 עבדה כחוקרת אורחת במחלקה לפסיכולוגיה באוניברסיטת סטנפורד בארצות הברית ובשנת 2024 הועלתה לדרגת פרופסור חבר.

בשנים 2019–2021 שימשה בתפקיד יועצת נשיא אוניברסיטת בן-גוריון להוגנות מגדרית, תחת פרופ' דניאל חיימוביץ.

## מחקר
מחקרה של רימר עוסק בפסיכולוגיה של צרכנים ובמיוחד בהשפעות רגשיות ותרבותיות על תהליכי שיפוט וקבלת החלטות.

## הוגנות מגדרית ופעילות חברתית
במסגרת תפקידה כיועצת הנשיא להוגנות מגדרית באוניברסיטת בן-גוריון יזמה את פרויקט "לקראת 50:50" לרגל שנת ה-50 לאוניברסיטה, אשר כלל תוכנית אסטרטגית לאיזון מגדרי באוניברסיטה. במסגרת הפרויקט, בין היתר, הובילה שינוי בתקנון האוניברסיטה המחייב ייצוג מגדרי מאוזן (50:50) בוועדות האוניברסיטה המרכזיות ואוניברסיטת בן-גוריון הייתה הראשונה שיישמה את המדיניות בפועל.

רימר חברה בוועדת ביקורת של עמותת "אפיק באקדמיה - פורום הפרופסוריות בישראל". נוסף לכך, חברה בוועד המנהל של עמותת "באר שובע - למען ביטחון תזונתי בקהילה".

## חיים אישיים
הילה רימר נשואה לפרופ' רזיאל רימר, אם לבת ובן ומתגוררת עם משפחתה בלהבים.

## קישורים חיצוניים

* אני ואת נשנה את העולם, עיתון אוניברסיטת בן-גוריון בנגב
* 
* 
* שמחה, עצב ומה שביניהם, באתר הידען, 25 ביוני 2024
* 

## הערות שוליים

קטגוריה:בוגרות אוניברסיטת בן-גוריון בנגב
קטגוריה:בעלות תואר דוקטור מאוניברסיטת אילינוי באורבנה-שמפיין
קטגוריה:סגל אוניברסיטת בן-גוריון בנגב: ניהול
קטגוריה:להבים: אישים
קטגוריה:ישראליות שנולדו ב-1971
ליאדאגמיס פובאה

**ליאדאגמיס פובאה רודריגס** (בספרדית: **Liadagmis Povea Rodríguez**; נולדה ב-6 בפברואר 1996) היא אתלטית קובנית, סגנית אלופת עולם באולם (נאנג'ינג 2025) ומקום רביעי במשחקים האולימפיים (פריז 2024) בקפיצה משולשת.

## ביוגרפיה
### 2014
#### סגנית אלופת עולם עד גיל 20
באליפות העולם עד גיל 20 שנערכה ביוג'ין שבאורגון, ארצות הברית, ביולי, זכתה במדליית כסף בקפיצה משולשת בתוצאה של 14.07 מטר.

### 2015
במשחקים הפאן-אמריקאיים שנערכו בטורונטו שבקנדה ביולי סיימה במקום שישי בקפיצה משולשת בתוצאה של 13.97 מטר.

### 2016
באולימפיאדת ריו דה ז'ניירו שנערכה באוגוסט סיימה במקום 25 בקפיצה משולשת בתוצאה של 13.63 מטר.

### 2017
באליפות העולם שנערכה בלונדון שבהממלכה המאוחדת באוגוסט סיימה במקום 22 בקפיצה משולשת בתוצאה של 13.55 מטר.

### 2018
#### מדליית ארד במשחקי אמריקה הצפונית והקריביים
במשחקי אמריקה הצפונית והקריביים שנערכו בברנקייה שבקולומביה באוגוסט זכתה במדליית ארד בקפיצה משולשת בתוצאה של 14.44 מטר.

### 2019
#### מדליית ארד במשחקים הפאן-אמריקאיים
במשחקים הפאן-אמריקאיים שנערכו בלימה שבפרו באוגוסט זכתה במדליית ארד בקפיצה משולשת בתוצאה של 14.60 מטר.

באליפות העולם שנערכה בדוחה שבקטר באוקטובר סיימה במקום 15 בקפיצה משולשת בתוצאה של 14.08 מטר.

### 2021
באולימפיאדת טוקיו שנערכה ביולי-אוגוסט סיימה במקום חמישי בקפיצה משולשת בתוצאה של 14.70 מטר.

### 2022
באליפות העולם באולם שנערכה בבלגרד שבסרביה במרץ סיימה במקום חמישי בקפיצה משולשת בתוצאה של 14.45 מטר.

באליפות העולם שנערכה ביוג'ין ביולי סיימה במקום 17 בקפיצה משולשת בתוצאה של 14.01 מטר.

### 2023
#### מדליית ארד במשחקי אמריקה הצפונית והקריביים
במשחקי אמריקה הצפונית והקריביים שנערכו בסן סלוודור שבאל סלוודור ביולי זכתה במדליית ארד בקפיצה משולשת בתוצאה של 14.85 מטר.

באליפות העולם שנערכה בבודפשט שבהונגריה באוגוסט סיימה במקום שישי בקפיצה משולשת בתוצאה של 14.87 מטר.

#### סגנית אלופת המשחקים הפאן-אמריקאיים
במשחקים הפאן-אמריקאיים שנערכו בסנטיאגו דה צ'ילה שבצ'ילה בנובמבר זכתה במדליית כסף בקפיצה משולשת בתוצאה של 14.41 מטר.

### 2024
#### מקום רביעי במשחקים האולימפיים
באולימפיאדת פריז שנערכה באוגוסט סיימה במקום רביעי בקפיצה משולשת בתוצאה של 14.64 מטר.

### 2025
#### סגנית אלופת עולם באולם
באליפות העולם באולם שנערכה בנאנג'ינג שברפובליקה העממית של סין במרץ זכתה במדליית כסף בקפיצה משולשת בתוצאה של 14.57 מטר, אחרי בת ארצה ליאניס פרז (14.93 מטר) ולפני אנה פלטיירו מספרד (14.29 מטר).

## שיאים אישיים
### אצטדיון
* קפיצה משולשת: 14.93 מטר (2021)

### אולם
* קפיצה משולשת: 14.81 מטר (2023)

## קישורים חיצוניים

קטגוריה:קופצות משולשת
קטגוריה:אתלטיות קובניות
קטגוריה:אתלטיות באולימפיאדת ריו דה ז'ניירו (2016)
קטגוריה:קופצות משולשת באולימפיאדת טוקיו (2020)
קטגוריה:קופצות משולשת באולימפיאדת פריז (2024)
קטגוריה:קובניות שנולדו ב-1996
דייוויד ויסהאמפל

**דייוויד ברוס ויסהאמפל** (באנגלית: **David Bruce Weishampel**; נולד ב-16 בנובמבר 1952) הוא פלאונטולוג אמריקאי במרכז לאנטומיה תפקודית ואבולוציה בבית הספר לרפואה של אוניברסיטת ג'ונס הופקינס.

ויסהאמפל קיבל את הדוקטורט שלו בגאולוגיה מאוניברסיטת פנסילבניה בשנת 1981. מוקדי המחקר שלו כוללים סיסטמטיקה של דינוזאורים, דינוזאורים אירופאים של תקופת הקרטיקון המאוחרת, היסטוריה של הביולוגיה האבולוציונית ועוד. עבודתו הידועה ביותר של ויסהאמפל שפורסמה היא "The Dinosauria" בהוצאת אוניברסיטת קליפורניה.

הוא יעץ עבור הפקת הסרט "פארק היורה" והוא חבר טוב של סטיבן ספילברג. הוא קיבל פרס מדעי וטכני של האקדמיה.

## קישורים חיצוניים

## הערות שוליים

קטגוריה:פלאונטולוגים אמריקאים
קטגוריה:בוגרי אוניברסיטת פנסילבניה
קטגוריה:אמריקאים שנולדו ב-1952
אמבר אנינג

**אמבר אנינג** (באנגלית: **Amber Anning**; נולדה ב-18 בנובמבר 2000) היא אתלטית בריטית, אלופת עולם באולם (נאנג'ינג 2025) בריצת 400 מטר. בעל שתי מדליות ארד אולימפיות (פריז 2024) בריצת שליחות 4x400 מטר ובריצת שליחים 4x400 מטר משולב.

## ביוגרפיה
### 2019
#### סגנית אלופת אירופה באולם
באליפות אירופה באולם שנערכה בגלאזגו שבממלכה המאוחדת במרץ זכתה במדליית כסף בריצת שליחות 4x400 מטר בתוצאה של 3:29.55 דקות, אחרי פולין (3:28.77 דקות) ולפני איטליה (3:31.90 דקות). בנוסף, סיימה במקום 17 בריצת 400 מטר בתוצאה של 53.26 שניות.

באליפות אירופה עד גיל 20 שנערכה בבורוס שבשוודיה ביולי זכתה במדליית זהב בריצת שליחות 4x400 מטר בתוצאה של 3:33.03 דקות, ובמדליית כסף בריצת 400 מטר בשיא אישי חדש של 52.18 שניות.

### 2023

#### מדליית ארד באליפות עולם
באליפות העולם שנערכה בבודפשט שבהונגריה באוגוסט זכתה במדליית ארד בריצת שליחות 4x400 מטר בתוצאה של 3:21.04 דקות, אחרי הולנד (3:20.72 דקות) וג'מייקה (3:20.88 דקות).

### 2024

#### שתי מדליות ארד אולימפיות
באולימפיאדת פריז שנערכה באוגוסט זכתה בשתי מדליות ארד: בריצת שליחות 4x400 מטר בשיא הממלכה המאוחדת חדש של 3:19.72 דקות, אחרי ארצות הברית (3:15.27 דקות) והולנד (3:19.50 דקות), ובריצת שליחים 4x400 מטר משולב בשיא הממלכה המאוחדת חדש של 3:08.01 דקות, אחרי הולנד (3:07.43 דקות) וארצות הברית (3:07.74 דקות). בנוסף, סיימה במקום חמישי בריצת 400 מטר בשיא אישי חדש של 49.29 שניות, לאחר שבשלב חצי הגמר קבע שיא אישי חדש של 49.47 שניות.

### 2025

#### סגנית אלופת אירופה באולם
באליפות אירופה באולם שנערכה באפלדורן שבהולנד במרץ זכתה במדליית כסף בריצת שליחות 4x400 מטר בשיא הממלכה המאוחדת חדש של 3:24.89 דקות, אחרי הולנד (3:24.34 דקות) ולפני צ'כיה (3:25.31 דקות). היא נפסלה במוקדמות ריצת 400 מטר.

#### אלופת עולם באולם
באליפות העולם באולם שנערכה בנאנג'ינג שברפובליקה העממית של סין בהמשך החודש זכתה במדליית זהב בריצת 400 מטר בתוצאה של 50.60 שניות, לפני אלכסיס הולמס מארצות הברית (50.63 שניות) והנרייט ייגר מנורווגיה (50.92 שניות).

באליפות העולם שנערכה בטוקיו שביפן בספטמבר סיימה במקום חמישי בריצת 400 מטר בתוצאה של 49.36 שניות.

## שיאים אישיים
### אצטדיון
* ריצת 400 מטר: 49.29 שניות (2024), **שיא הממלכה המאוחדת**

### אולם
* ריצת 400 מטר: 50.43 שניות (2024)

## קישורים חיצוניים

## הערות שוליים

קטגוריה:אתלטיות בריטיות
קטגוריה:אצניות בריטיות
קטגוריה:אתלטיות באולימפיאדת פריז (2024)
קטגוריה:זוכות מדליית ארד אולימפית: אתלטיקה
קטגוריה:זוכות מדליית ארד אולימפית מבריטניה
קטגוריה:אלופות עולם באתלטיקה
קטגוריה:בריטיות שנולדו ב-2001
קטגוריה:בריטים שנולדו ב-2001
קטגוריה:אנגליות שנולדו ב-2001
קטגוריה:אנגלים שנולדו ב-2001
גשר סידי ראשיד

**גשר סידי ראשיד** (באנגלית: **Sidi Rached Viaduct**, בערבית: **جسر سيدي راشد**) הוא גשר קשתות מאבן שנבנה בעיר קונסטנטין שבאלג'יריה בתחילת ה ונועד לאפשר מעבר כלי רכב והולכי רגל בין שני חלקי העיר המופרדים על ידי ערוץ נהר עמוק.

נכון לשנת סיום בנייתו (1912) היה זה הגשר הגבוה ביותר בעולם.

## רקע
העיר קונסטנטין הוקמה על גדתו המערבית של נהר הרימל  המתחתר, באזור העיר, ויוצר קניון עמוק וצר של כ-100 מטר. עם התפתחות העיר החלה התיישבות עירונית גם בגדה המזרחית של הערוץ, דבר שחייב את שלטונות העיר ליצור גשרים שיחברו בין שני חלקי העיר. לאורך השנים נבנו כעשרה גשרים המאפשרים לחצות את הערוץ.

## מקום הגשר
הגשר נבנה כדי לחבר את מרכז העיר קונסטנטין  עם תחנת הרכבת של העיר  ביניהן הפריד ערוץ רימל  שעומקו, בנקודת בניית הגשר, מעל 100 מטר.

## ההיסטוריה של הגשר
היוזמה לבניית הגשר מקורה בראש עיריית קונסטנטין, אמיל מורינו  שהוביל פרויקט פיתוח עירוני שכלל, בין השאר, הקמת שני גשרים נוספים מעל ערוץ רימל וכן את השיפוץ של גשר באב אל-קנטרה.

בניית הגשר החלה ב-1908 והסתיימה ב-1912 כשתכנונו נמסר לאדריכל הצרפתי פול סז'ורנה , למהנדס הצרפתי אוביי איירו  ולז'ורז' בואנייה (Georges Boisnier). הגשר נבנה תוך שימוש בקורות עץ לתמיכה בקשתות (ובמיוחד בקשת המרכזת) ועם סיום בנייתו היה הגשר הגבוה בעולם.

לאחר סיום בנייתו נמצא שקירות הערוץ, מעליו נבנה הגשר, אינם יציבים וסובלים ממפולות סלעים שבר שמחייב מעקב רציף על יציבותו. כך ב-1946 עבר הגשר שיפוץ מקיף שדרש סגירת התנועה עליו לתקופה. באוגוסט 2011 נסגר הגשר ל-70 יום לצורך שיפוצים. ביוני 2012 נסגר פעם נוספת ל-55 יום לשיפוצים נוספים. העבודות בשנים אלו כללו הפרדת משטח הגשר מהמבנה כדי לצמצם את הנזקים שגרמה התנועה על הגשר לקשתות וכן שיפור זרימת מי הגשמים ממישור העיר אל הנהר כדי לצמצם את מפולות האבן של גדות הערוץ.

## מבנה הגשר
אורך הגשר כ-450 מטר והוא נסמך על 27 קשתות. במרכזו עובר הגשר מעל ערוץ רימל על גבי קשת אחת שמפתחה 70 מטר וגובהה 107 מטר. המפתח של שאר הקשתות נע בין 8.8 מטר ל-30 מטר.

## גלריה

קובץ:جسر الشيطان وقنطرة سيدي راشد.JPG|מבט על הקשת הגדולה מתחתית הערוץ
קובץ:تحت القنطرة.jpg|מעבר הולכי רגל לאורך בסיס הגשר
קובץ:جسر سيدي راشد قسنطينة.jpg|ערוץ הנהר לפני התחפרותו בסלע. מעליו הגשר
קובץ:La vieille ville de Constantine et le pont Sidi Rached.jpg|הגשר בשקיעה


## ראו גם
* גשר באב אל-קנטרה

## לקריאה נוספת

* Daniel Biau, The Bridge and the City: a global love story, Paris, Presses des Ponts,2012, 389 p. (), “Constantine and its Sidi Rached bridge”, pp. 260-273.
* Mehdi Guemache, Jean-Luc Chatelain, Djamel Machane, Sihem Benahmed and Leïla Djadia, “Failure of landslide stabilization measures: The Sidi Rached viaduct case (Constantine, Algeria)”, Journal of African Earth Sciences, vol. 59, nos. 4-5,March 2011, pp. 349-358.


## קישורים חיצוניים

* ז'ורז' בואנייה, הגשרים של קונסטנטין, בארכיון gallica.bnf.fr (עמודים 524-473)
* גשר סידי ראשיד, באתר constantine.free.fr
* גשר סידי ראשיד, באתר engival.fr 
* גשר סידי ראשיד, באתר structurae.net 
* גשר סידי ראשיד, באתר aroundus.com

## הערות שוליים

קטגוריה:אלג'יריה: מבנים
קטגוריה:אפריקה: גשרים
בוסטון פאבליק

**בוסטון פאבליק** (באנגלית: **Boston Public**) היא סדרת טלוויזיה אמריקאית שנוצרה על ידי דייוויד אי קלי ושודרה ברשת פוקס. הסדרה מתרחשת בבוסטון, ומתרכזת בתיכון וינסלו, תיכון ציבורי בדיוני. הסדרה כללה אנסמבל רחב והתמקדה בעבודה ובחיים הפרטיים של המורים, התלמידים והמנהלים השונים בבית הספר. היא שודרה מאוקטובר 2000 עד ינואר 2004.

## רקע

הכותרת של כל פרק הייתה פרק ממוספר, דומה לזה שבספר לימוד בית ספר תיכון, וכל דמות הופיעה בקשת סיפור נתונה, כשהחיים המקצועיים והאישיים מצטלבים לעיתים קרובות.

רשת פוקס העבירה את הסדרה בעונתה הרביעית ל"משבצת המוות של יום שישי", כמות הצופית ירדה משמעותית והסדרה הסתיימה לפתע. שני הפרקים האחרונים שודרו ב-1 וב-2 במרץ 2005. אף סיפור של הדמויות לא נסגר.

"בוסטון פאבליק" זכתה בפרס פיבודי לשנת 2002 ("פרק שלושים ושבע") ממכללת הנרי וו. גריידי לעיתונאות ותקשורת המונים באוניברסיטת ג'ורג'יה.

## שחקנים ודמויות

## סקירת הסדרה
הסדרה רצה במשך ארבע עונות, המורכבות מ-81 פרקים. כל עונה הכילה 22 פרקים, מלבד העונה הרביעית שבה היו 15 פרקים עקב ביטול הסדרה באמצע. 

### קרוסאובר עם "הפרקליטים"
בסדרה "הפרקליטים" בפרק "The Day After" (עונה 5, פרק 14), קווין ריילי מבקש מאלינור פראט לייצג אותו בישיבת הנהלת בית הספר כשהוא מפוטר מבית הספר התיכון ווינסלו מקביל לפרק ה־13 בבוסטון פאבליק (עונה 1, פרק 13)

לאחר ביטול בוסטון פאבליק, שיי מקברייד שיחזר את תפקידו של סטיבן הארפר בפרק של סדרת הספין-אוף "בוסטון ליגל" בפרק "Let Sales Ring" (עונה 1, פרק 16).

## פרסים ומועמדויות

## קישורים חיצוניים

## הערות שוליים

קטגוריה:פוקס: תוכניות וסדרות
קטגוריה:תוכניות טלוויזיה שמתרחשות בבוסטון
קטגוריה:סדרות טלוויזיה אמריקאיות שעלו לשידור בשנת 2000
וילהלם קורץ

**וילהלם "ווילי" קורץ** (נולד ב־20 באוגוסט 1897 בלינץ, נפטר ב־9 בדצמבר 1942 באושוויץ) היה סוחר אמנות, מתאגרף חובב, שחיין חובב ועסקן ספורט אוסטרי.

## ביוגרפיה
וילהלם קורץ גדל בווינה. הוא היה בעל הופעה מרשימה, גובהו עלה על 1.90 מטרים ומשקלו היה קרוב ל־100 קילוגרם. קורץ היה חבר במספר איגודי איגרוף, חלקם קצרת-ימים, ובשנת 1920 כיהן כנשיא המייסד של איגוד האיגרוף האוסטרי. בקיץ 1921, תחת שם הזירה "הענק מקריצנדורף", זכה באליפות אוסטריה הראשונה לאיגרוף חובבים בקטגוריית המשקל הכבד.

בשנת 1922 המיר את דתו מיהדות לנצרות פרוטסטנטית. קורץ זכה מספר פעמים נוספות בתואר אלוף אוסטריה באיגרוף, ופעל גם כשופט זירה וכעסקן בענף זה. בנוסף, השתתף בתחרויות שחייה והיה עסקן במועדון הכדורגל אוסטריה וינה, בהתאחדות הכדורגל הווינאית, וכן בענף מרוצי אופנועים.

מבחינה מקצועית, ניהל חנות עתיקות ברובע הראשון של וינה. בשנת 1935 מונה ליועץ מסחרי (Kommerzialrat). מבחינה פוליטית היה קורץ מזוהה עם הימין ושימש כעסקן בארגון הימני-לאומני "Heimwehr". בתקופת הפשיזם האוסטרי מונה למנהל איגוד מתאגרפי המקצוע על ידי "מפקד הספורט" ארנסט רידיגר שטרהמברג.

לאחר סיפוח אוסטריה לרייך השלישי במרץ 1938, נעצר קורץ והועבר באפריל של אותה שנה במסגרת "משלוח הבולטים"  למחנה הריכוז דכאו. גודלו החריג הפך אותו למטרה מועדפת להתעללויות מצד אנשי האס אס במחנה. ב־22 בספטמבר 1938 הועבר לבוכנוואלד, וב־16 באוקטובר 1942 הועבר לאושוויץ, שם נספה ב־9 בדצמבר 1942.

חנותו במרכז וינה ובית הנופש שלו בקלוסטרנויבורג הועברו לבעלות גרמנית במסגרת תהליך האריזציה.

## הערות שוליים

קטגוריה:סוחרי אמנות
קטגוריה:יהודים אוסטרים
קטגוריה:יהודים מומרים אוסטרים
קטגוריה:אסירים במחנה הריכוז בוכנוואלד
קטגוריה:אסירים במחנה הריכוז אושוויץ
קטגוריה:נספים במחנה ההשמדה אושוויץ
קטגוריה:מתאגרפים
קטגוריה:אוסטרים שנולדו ב-1897
קטגוריה:אוסטרים שנפטרו ב-1942
אמילי דקן

**אמילי דקן** (בצרפתית: **Émilie Dequenne**; 29 באוגוסט 1981 – 16 במרץ 2025) הייתה שחקנית בלגית. היא זכתה להכרה לראשונה בתפקידה בסרט של האחים דרדן "רוזטה" (1999), שהביא לה את פרס השחקנית הטובה ביותר בפסטיבל הקולנוע בקאן. הסרט גם זכה בפרס דקל הזהב בפסטיבל.

במהלך הקריירה שלה, הופיעה במגוון סרטים, כולל סרט האקשן-אימה ההיסטורי "אחוות הזאבים" (2001), הדרמה הנערה ברכבת (2009), הדרמה הפסיכולוגית "ילדינו" (2012), וסרט הדרמה "רומן" (2020) שעבור הופעתה בסרט זכתה בפרס סזאר לשחקנית המשנה הטובה ביותר.

## קריירה
תפקידה הפורץ של דקן ב"רוזטה" ביסס אותה ככישרון בולט בקולנוע האירופי. היא המשיכה לעבוד גם בסרטים מיינסטרים וגם בסרטים עצמאיים, כמו "אחוות הזאבים" של כריסטוף גאנס, שזכה להצלחה מסחרית משמעותית, ו"הילדים שלנו" של יואכים לאפוס, עליו זכתה בפרס Un Certain Regard לשחקנית הטובה ביותר בפסטיבל קאן 2012. היא גם קיבלה את פרס מגריט לשחקנית הטובה ביותר ומועמדות לפרס סטלייט לשחקנית הטובה ביותר בסרט קולנוע על הופעתה בסרט.

סרטים בולטים נוספים בקריירה שלה כוללים את "האור" (2004), סרט האימה "החבילה" (2010), הקומדיה הרומנטית "לא בסגנון שלי" (2014) וסרט הדרמה "זו ארצנו" (2017) וגם בדרמה נוספת "להתראות שם למעלה" באותה שנה.

## חיים אישיים ומותה
דקן נולדה ב-29 באוגוסט 1981 בבלואה, בלגיה . הייתה לה בת בשם מילה סאוארז (נולדה ב-2002) מיחסיה עם הדי ג'יי הבלגי אלכסנדר סאוארז. השניים היו ביחד משנת 1999 ועד 2005. בשנת 2008, פגשה את השחקן מישל פראצ'י, שאיתו התחתנה בשנת 2014.

היא נפטרה ב-16 במרץ 2025 בבית החולים גוסטב-רוסי בוילז'ואיף , צרפת, לאחר שאובחנה עם סרטן קליפת האדרנל . היא הייתה בת 43.

## תיאטרון
ממוזער|דקן ב-2009

## קישורים חיצוניים

## הערות שוליים

קטגוריה:ואלונים
קטגוריה:שחקניות קולנוע וטלוויזיה צרפתיות
קטגוריה:שחקניות תיאטרון צרפתיות
קטגוריה:ילידות 1981
קטגוריה:בלגים שנולדו ב-1981
קטגוריה:צרפתים שנפטרו מסרטן
קטגוריה:נפטרות ב-2025
קטגוריה:בלגים שנפטרו ב-2025
הר נוקוגירי

**הר נוקוגירי** (ביפנית:**鋸山**; ברומאג'י: **Nokogiri-yama**) הוא הר בחצי האי בוסו בהונשו שביפן. ההר נמצא בגבולה הדרומי של העיר פוטסו והעיירה קיונן במחוז צ'יבה.

ההר נמתח ממזרח למערב, ולו פרופיל המזכיר מסור יפני (נוקוגירי) . בצדו המערבי נמצא מפרץ טוקיו, שם עוברות שתי מנהרות דרכים ומנהרת רכבת של קו אוצ'יבו. בהר פעלה מחצבת אבן בתקופת אדו.

בצידו המערבי של ההר נמצא גם מתחם המקדשים של ניהון-ג'י, שם מצויים שני פסלי בודה ענק (דאיבוצו) - גילוף ענק של הבודה המרפא (יאקושי ניוראי) שמתנשא לגובה של   הוא הבודה הגדול ביותר ביפן שמגולף באבן מהתקופה הפרה-מודרנית, ו"קאנון מאה שאקו", תבליט גבוה של קנון חצוב באחד מקירות המחצבה - כמו גם 1,500 פסלי ארהאט מגולפים ביד, אשר בשילוב עם הנוף של מפרץ טוקיו, הופכים את המקום ליעד פופולרי.

המקדש נגיש בכביש וברכבל נוקוגיריאמה שיוצא מתחנת אמאקאנאיה שליד הרכבת למרפסת תצפית בסמוך לפסגת מתחם המקדש. 

## ג'יגוקו נוזוקי
ממוזער|ג'יגוקו נוזוקי
בראש ההר נמצאת עמדת תצפית המכונה ג'יגוקו נוזוקי (פסגת גיהנום), ממנה יש נוף למפרץ טוקיו, הר פוג'י וחצי האי בוסו.

## המחצבה
בהר פעלה מחצבה חשובה מתקופת האדו, ששימשה לבנייה באזור מפרץ טוקיו בין היתר בתקופת מייג'י (1868–1912) ובתקופת טאישו (1912–1926), ולפרויקטי בנייה מפורסמים בהם מקדש יסוקוני ואוניברסיטת ואסדה.  האבן שנכרת מהאזור נקראת בושו-אישי. 
קובץ:Nokogiriyama Quarry4-11-24.jpg
קובץ:Nokogiriyama Quarry2-11-24.jpg


## קישורים חיצוניים
* 

## הערות שוליים

קטגוריה:יפן: הרים
ניצחון מרדכי (פייטר לסטמן)

**ניצחון מרדכי** (באנגלית: **The Triumph of Mordecai**) הוא ציור שמן על בד מאת הצייר ההולנדי פייטר לסטמן, שנוצר בשנת 1624. היצירה מתארת סצנה מתוך מגילת אסתר, ובה מרדכי היהודי רוכב על סוסו של המלך אחשוורוש, לבוש בבגדי מלכות ועטור כתר. לפניו צועד המן, אויבו, המוביל את הסוס ומכריז על כבודו של מרדכי לעיני הציבור.

פייטר לסטמן נודע בספרות המחקר המודרנית כחבר המרכזי בקבוצת אמנים שכונתה "הפרה-רמברנדטיסטים". קבוצה זו פעלה בעיקר באמסטרדם, והתאפיינה במחויבות לציור היסטורי, אשר כלל לעיתים קרובות נושאים מקראיים ומיתולוגיים – תחומים שבאותה תקופה טרם זכו לעיסוק נרחב בציור ההולנדי. הסגנון של חברי הקבוצה נגזר ממקורות ההשראה שבהם השתמש לסטמן עצמו, וכל חברי הקבוצה שאבו ממנו. לאסטמן נחשב לדמות המשפיעה והבולטת ביותר בתוכה. לצד לאסטמן נמנו בקבוצה גם יאן פיינס, יעקב פיינס, יאן טנחנחל, קורנליס מוייארט ופרנסואה ונאן. בסביבות שנת 1624 שהה רמברנדט בסדנתו של לסטמן במשך שישה חודשים. ייתכן שלאסטמן היה זה שעורר ברמברנדט את העניין בציור היסטורי, והוא ללא ספק השפיע על סגנונו הנרטיבי המוקדם ועל בחירת נושאיו.

## הערות שוליים

קטגוריה:ציורי התנ"ך
קטגוריה:ציורי שמן
קטגוריה:סוסים באמנות
אניק קאלין

**אניק קאלין** (בגרמנית: **Annik Kälin**; נולדה ב-27 באפריל 2000) היא אתלטית שווייצרית, סגנית אלופת עולם באולם (נאנג'ינג 2025), זוכת מדליית ארד באליפות אירופה (מינכן 2022) בקרב שבע, וסגנית אלופת אירופה באולם (אפלדורן 2025) בקפיצה לרוחק.

## ביוגרפיה
### 2018
באליפות אירופה שנערכה בברלין שבגרמניה באוגוסט סיימה במקום 21 בקרב שבע בתוצאה של 5,572 נקודות.

### 2019
#### מדליית ארד באליפות אירופה עד גיל 20 בקרב שבע
באליפות אירופה עד גיל 20 שנערכה בבורוס שבשוודיה ביולי זכתה במדליית ארד בקרב שבע בשיא אישי חדש של 6,069 נקודות.

### 2021
באליפות אירופה באולם שנערכה בטורון שבפולין במרץ פרשה מקרב חמש לאחר מקצוע אחד.

### 2022
באליפות העולם שנערכה ביוג'ין שבאורגון, ארצות הברית, ביולי, סיימה במקום שישי בקרב שבע בשיא שווייץ חדש של 6,464 נקודות.

#### מדליית ארד באליפות אירופה בקרב שבע
באליפות אירופה שנערכה במינכן שבגרמניה באוגוסט זכתה במדליית ארד בקרב שבע בשיא שווייץ חדש של 6,515 נקודות, אחרי נפיסטו ת'יאם מבלגיה (6,628 נקודות) ואדריאנה סווק מפולין (6,532 נקודות).

### 2023
באליפות אירופה באולם שנערכה באיסטנבול שבטורקיה במרץ סיימה במקום שישי בקפיצה לרוחק בתוצאה של 6.61 מטר.

באליפות העולם שנערכה בבודפשט שבהונגריה באוגוסט פרשה מקרב שבע לאחר שני מקצועות.

### 2024
באליפות העולם באולם שנערכה בגלאזגו שבממלכה המאוחדת במרץ סיימה במקום חמישי בקפיצה לרוחק בתוצאה של 6.75 מטר.

באליפות אירופה שנערכה ברומא שבאיטליה ביוני סיימה במקום רביעי בקרב שבע בתוצאה של 6,490 נקודות, ובמקום שישי בקפיצה לרוחק בתוצאה של 6.82 מטר.

#### מקום רביעי במשחקים האולימפיים בקרב שבע
באולימפיאדת פריז שנערכה באוגוסט סיימה במקום רביעי בקרב שבע בשיא שווייץ חדש של 6,639 נקודות.

### 2025
#### סגנית אלופת אירופה באולם בקפיצה לרוחק
באליפות אירופה באולם שנערכה באפלדורן שבהולנד במרץ זכתה במדליית כסף בקפיצה לרוחק בשיא שווייץ חדש של 6.90 מטר, אחרי לאריסה יאפיקינו מאיטליה (6.94 מטר) ולפני מלאיקה מיהמבו מגרמניה (6.88 מטר).

#### סגנית אלופת עולם באולם בקפיצה לרוחק
באליפות העולם באולם שנערכה בנאנג'ינג שברפובליקה העממית של סין בהמשך החודש זכתה במדליית כסף בקפיצה לרוחק בתוצאה של 9.83 מטר, אחרי קלייר בראיינט מארצות הברית (6.96 מטר) ולפני פטאימה דיאמה מספרד (6.72 מטר).

## שיאים אישיים
### אצטדיון
* ריצת 100 מטר משוכות: 12.87 שניות (2024)
* קפיצה לגובה: 1.81 מטר (2020)
* הדיפת כדור ברזל: 14.33 מטר (2024)
* ריצת 200 מטר: 23.72 שניות (2024)
* קפיצה לרוחק: 6.84 מטר (2024), **שיא שווייץ**
* הטלת כידון: 49.11 מטר (2022)
* ריצת 800 מטר: 2:11.33 דקות (2024)
* קרב שבע: 6,639 נקודות (2024), **שיא שווייץ**

### אולם
* ריצת 60 מטר משוכות: 7.92 שניות (2025)
* קפיצה לגובה: 1.75 מטר (2021)
* הדיפת כדור ברזל: 14.67 מטר (2023)
* קפיצה לרוחק: 6.90 מטר (2025), **שיא שווייץ**
* ריצת 800 מטר: 2:18.59 דקות (2019)
* קרב חמש: 4,507 נקודות (2021), **שיא שווייץ**

## קישורים חיצוניים

קטגוריה:קופצות לרוחק
קטגוריה:מתחרות בקרב שבע
קטגוריה:אתלטיות שווייצריות
קטגוריה:אתלטיות באולימפיאדת פריז (2024)
קטגוריה:ילידות 2000
קטגוריה:שווייצרים שנולדו ב-2000
8 באוקטובר (סרט)

**8 באוקטובר** (באנגלית: **October 8 – The Fight for the Soul of America**) הוא סרט תיעודי אמריקאי משנת 2025, בבימויה של ונדי זאקס ובהפקה משותפת שלה ושל השחקנית דברה מסינג. הסרט עוסק בגל המחאות הפרו-פלסטיניות בקמפוסים בארצות הברית לאחר טבח שבעה באוקטובר.

## תקציר העלילה
הסרט סוקר את ההפגנות הפרו-פלסטיניות שנערכו בקמפוסים ברחבי ארצות הברית בשנת 2024, לאחר מתקפת חמאס על ישראל. הסרט מציג כיצד, לטענת יוצריו, הסנטימנט האנטי-ישראלי שהתגבר בעקבות הטבח התגלגל והפך לאנטישמיות מובהקת.

הסרט כולל ראיונות עם אישים כגון: מייקל רפפורט, נועה תשבי, חבר הקונגרס ריצ'י טורס, הסנאטורית קירסטן ג'יליברנד, שריל סנדברג, דן סינור, סקוט גאלווי ומסעב חסן יוסף. בנוסף, מתמקד הסרט בפעילות תנועת סטודנטים למען צדק בפלסטין, ומעלה טענות לפיהן הארגון מקדם אנטי-ציונות שעלולה להוביל לאנטישמיות.

נושא מרכזי נוסף הוא תפקידן של הרשתות החברתיות בליבוי אנטישמיות בקרב צעירים. נשיאת מועצת התלמידים באוניברסיטת קליפורניה בסנטה ברברה מתארת כיצד הוטרדה ברשתות החברתיות ובקמפוס לאחר שגינתה את מתקפת 7 באוקטובר.

## משתתפים
בסרט משתתפים מספר פוליטיקאים, אקטיביסטים ואנשי תקשורת. חלקם מופיעים בראיונות שקיימו במיוחד עבור הסרט וחלקם באמצעות קטעי ארכיון. בין המשתתפים:

## הפקה
הסרט הופק בשיתוף פעולה של ונדי זאקס ודברה מסינג, ונערך על ידי  ונמרוד ארז. הפסקול הולחן על ידי שרון פארבר.

## ביקורת
הסרט הוקרן בפסטיבל הסרטים היהודי של מיאמי. הפסקול של פארבר היה מועמד לפרס המוזיקה במדיה של הוליווד.

עיתון *[[The Times of Israel]]* העיר כי הסרט לא עוסק בהשפעתה של קטר על האקדמיה האמריקאית, למרות דיווחים על העברת מיליארדי דולרים למוסדות אמריקאים בין השנים 2001–2021. ג'רוזלם פוסט תיאר את הסרט כהישג שיא של זאקס.

לעומת זאת, עיתון הארץ טען כי הסרט מציג תמונה דיכוטומית של הסכסוך. הוושינגטון פוסט שיבח את עדויות הסטודנטים האישיות, אך העיר כי הסרט חסר ביקורת כלפי ממשלת ישראל וצה"ל. הוליווד ריפורטר ציין כי הסרט מציג מסקנות שנויות במחלוקת ולעיתים סלקטיביות, אך הדגיש את חשיבותו והצורך בתגובה ציבורית נרחבת.

## פרסים ומועמדויות

## ראו גם
* אנטישמיות בארצות הברית
* אנטישמיות ברשתות החברתיות
* האנטישמיות החדשה
* המחאות נגד ישראל באוניברסיטאות בארצות הברית
* סטודנטים למען צדק בפלסטין

## קישורים חיצוניים

* 
* "שמונה באוקטובר": יוצרי הסרט על המצב, חדשות 12
* 

## הערות שוליים

קטגוריה:סרטים אמריקאיים משנת 2025
קטגוריה:סרטים תיעודיים אמריקאיים
קטגוריה:סרטים תיעודיים העוסקים בסכסוך הישראלי-פלסטיני
קטגוריה:מלחמת חרבות ברזל בתרבות
אבראהים אל-דע'מה

**אבראהים מוחמד חמדאן אל-דע'מה** (בערבית: **إبراهيم الدغمة**; 1932 – 10 בפברואר 2022) היה עורך דין פלסטיני שכיהן כראש לשכת הפתווה והחקיקה הפלסטינית ולאחר מכן כשר המשפטים הפלסטיני בממשלתו הרביעית של יאסר ערפאת.

## ביוגרפיה
אבראהים נולד ב-1932 בעיירה עבסאן אל-כבירה בדרום רצועת עזה. הוא למד משפטים והשלים תואר ראשון באוניברסיטת קהיר ב-1954.

ב-2 באוגוסט 1994 מונה אבראהים לתפקיד ראש מחלקת הפתווה והחקיקה ברשות הפלסטינית בדרגת תת-מזכיר. ב-1 בינואר 1996 התמנה כמחליפו של שר המשפטים בזמן היעדרותו, תוך שמירה על תפקידו כנשיא לשכת הפתווה והחקיקה. ב-6 באוקטובר 1996 מונה לחבר בוועדה המפקחת על הרשות המוניטרית הפלסטינית.

ב-7 באוקטובר 2001 הוא מונה לחבר בחבר הנאמנים של אוניברסיטת אל-אקצא.

ב-13 ביוני 2002 מונה לכהן כשר המשפטים בממשלתו הרביעית של יאסר ערפאת, תפקיד בו כיהן עד 29 באוקטובר 2002.

ב-13 בפברואר 2006 הועבר מתפקידו כנשיא לשכת הפתווה והחקיקה עם הגיעו לגיל הפרישה החוקי. ב-31 באוקטובר 2013 פרש גם מתפקידו כיועץ למחמוד עבאס.

## הערות שוליים

קטגוריה:שרי המשפטים של הרשות הפלסטינית
קטגוריה:פוליטיקאים פלסטינים
קטגוריה:בוגרי אוניברסיטת קהיר
קטגוריה:משפטנים פלסטינים
קטגוריה:פלסטינים שנולדו ב-1932
קטגוריה:פלסטינים שנפטרו ב-2022